Temeljem članka 17., stavka 1. Zakona o sustavu civilne zaštite („Narodne Novine“ broj 82/2015, 118/18, 31/20 i 20/21), i članka 28. Statuta Općine Zažablje(„Službeni glasnik Dubrovačko-neretvanske županije“ broj 06/13.,06/18.,07/20.,06/21), Općinsko vijeće Općine Zažablje na IV. sjednici održanoj 21.prosinc 2021.godine, d o n o s i

**ANALIZU STANJA** **SUSTAVA CIVILNE ZAŠTITE NA PODRUČJU OPĆINE ZAŽABLJE ZA 2021. GODINU**

**1. UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Zažablje obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/2015, 118/18, 31/20 i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i Godišnji plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

**2. ANALIZA**

**Cilj postavljen Smjernicama i godišnjim planom razvoja sustava CZ:** Donijeti

Procjenu rizika od velikih nesreća i Plan djelovanja sustava civilne zaštite (Smjernice) te ažurirati Procjenu rizika od velikih nesreća ( Godišnji plan)

**Zaključak:** zadani cilj je djelomično ispunjen.

**Redefiniranje cilja**: izvršiti usklađivanje donesenih dokumenata.

**Cilj postavljen Smjernicama i godišnjim planom razvoja sustava CZ:** Izvršiti osposobljavanje članova Stožera civilne zaštite, te vršiti kontinuirano ažuriranje.

**Zaključak:** zadani cilj je djelomično ispunjen.

**Redefiniranje cilja:** provesti osposobljavanje novih članova Stožera u suradnji sa Ravnateljstvom civilne zaštite–Službom civilne zaštite Dubrovnik.

**Cilj postavljen Smjernicama i godišnjim planom razvoja sustava cz:** Kontinuirano ažurirati i popunjavati postrojbu civilne zaštite opće namjene.

**Zaključak:** zadani cilj je djelomično ispunjen.

**Redefiniranje cilja:** popunjavanje postrojbe civilne zaštite opće namjene će se vršiti tijekom 2022.godine.

**Cilj postavljen Smjernicama i godišnjim planom razvoja sustava cz:** kontinuirano ažurirati i popunjavati povjerenike i zamjenike povjerenika civilne zaštite.

**Zaključak:** zadani cilj ispunjen.

**Redefiniranje cilja**: zadani cilj je ispunjen te nema potrebe za njegovim redefiniranjem.

**Cilj postavljen Smjernicama i godišnjim planom razvoja sustava cz:** osposobljavanje pripadnika postrojbe, povjerenika i zamjenika povjerenika civilne zaštite opće namjene.

**Zaključak:** zadani cilj nije ispunjen.

**Redefiniranje cilja:** u suradanji s Ravnateljstvom civilne zaštite–Službom civilne zaštite Dubrovnik provesti osposobljavanje pripadnika postrojbe, povjerenika i zamjenika povjerenika civilne zaštite.

**Cilj postavljen Smjernicama i godišnjim planom razvoja sustava cz:** osigurati sredstva za opremanje postrojbe civilne zaštite opće namjene.

**Zaključak:** zadani cilj je ispunjen ( donacija Ravnateljstva civilne zaštite – Služba civilne zaštite Dubrovnik – 10 odjela i 10 pojaseva)

**Redefiniranje cilja:** zadani cilj je u potpunosti ispunjen te nema potrebe za njegovim redefiniranjem.

**Cilj postavljen Smjernicama i godišnjim planom razvoja sustava cz:** donijeti Plan vježbi civilne zaštite za 2022.godinu.

**Zaključak:** zadani cilj je ispunjen.

**Redefiniranje cilja:** zadani cilj je u potpunosti ispunjen te nema potrebe za njegovim redefiniranjem.

**Cilj postavljen Smjernicama i godišnjim planom razvoja sustava cz:** donijeti Odluku o održavanju vježbe civilne zaštite.

**Zaključak:** zadani cilj nije ispunjen

**Redefiniranje cilja:** zadani cilj će se izvršavati tijekom 2022.

**ANALIZA FINANCIRANJA SUSTAVA CIVILNE ZAŠTITE U 2021. GODINI**

**1.Financijska sredstva uplaćena za vatrogastvo u 2021.godini: 37.500,00 kun**

* JVP Metković : 37.500,00 ,00 kuna

**2.Financijska sredstva uplaćena za sustav civilne zaštite (bez vatrogastva ): 4.011,72 kuna**

|  |  |
| --- | --- |
| **Civilna zaštita** | **kn** |
| Civilna zaštita – opremanje postrojbe | 0,00 |
| Tekuće donacije Hrvatska gorska služba spašavanja - stanica Dubrovnik | 1.000,00 |
| Crveni križ Metković | 3.011,72 |
| **Ukupni proračun za sustav civilne zaštite Općine Zažablje**  **za 2021. godinu: ( bez vatrogastva )** | 4.011,72 |

**III. ZAKLJUČAK**

Zakonom o sustavu civilne zaštite („Narodne Novine“ br. 82/15, 118/18, 31/20 i 20/21) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Ulaganje u operativne snage sustava civilne zaštite provodi se prema financijskim mogućnostima Općine Zažablje (opremanje postrojbe civilne zaštite opće namjene) te prema posebnim propisima, odnosno dostavljenim programima Hrvatskog crvenog križa i HGSS. Tijekom 2021.Općina nije ulagala sredstva u opremanje postrojbe, ali je postrojba opremljena sa 10 odijela donacijom MUP-a, Ravnateljstvo civilne zaštite Dubrovnik. Analizom sustava civilne zaštite na području općine Zažablje utvrđeno je da su potrebna dodatna ulaganja u opremanje postrojbe, povjerenika i zamjenika povjerenika, a posebno provesti osposobljavanje novih članova Stožera civilne zaštite kao i postrojbe, te provesti popunjavanje postrojbe kao i redovno ažuriranje.

**IV. ZAVRŠNE ODREDBE**

Analiza stanja sustava civilne zaštite na području Općine Zažablje za 2021.godinu stupaju na snagu osmog dana od dana objave u“ Službenom glasniku Dubrovačko-neretvanske županije“ službenom glasilu Općine Zažablje

KLASA:810-01/20-01/01

URBROJ: 2148-06-02-21-2

Mlinište, 21.prosinca 2021. godine

Predsjednik:

Ivan Vidović,v.r.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ZAŽABLJE

OPĆINSKO VIJEĆE